-Այնքան մանրուքներ ու նրբություններ կան, որոնք ոչ մի տեղ չեն սովորեցնում: Իսկ մենք ունենք մասնագետներ, ովքեր կարող են սովորեցնել մանևրել ցանկացած տիպի մեքենայով ամենափոքր հատվածում անգամ: Նույնիսկ ուզում ենք համապատասխան դասընթացներ կազմակերպել, որոնց հանդեպ, ամենակարևորը, մեծ հետաքրքրություն կա, քանի որ այդ հնարքներին տիրապետելը շատ օգտակար է այսօրվա քաղաքային երթևեկության պայմաններում: Եթե ունենք սպորտի լավ վարպետներ, ապա ինչու՞ նրանց գիտելիքներն ու փորձը չօգտագործենք: